Diretor di kadia di São Filipe na Fogo, stá ser akusadu di disvia rikursus alimentisios di prezus.
Diretor di kadia di Betânia na São Filipe, Fogo, stá ser akusadu pá kes prinsipal guardas di mau geston di stabelesimentu prisional y di desviu di partis di produtus di horta y alimentus pá sê propi benifisiu.
Trabadjadoris di kadia alega má grandi parti di produtus di horta produzidu pá propi kadia ku lukrus di kantina stá ser desviadu pá benifisiu propi y desviadu pá kasa di diretor xefi mestria di kel kadia.
Guardas stá denunsia inda ma tevi stock alguns Antigu y produtus duadus pá FICASE sima arroz, óleo, entri otus produtus foi també desviadu pá kasa di bedjus ku hospital regional di São Filipe sem nenhum explikason di direson di prison.
Guardas stá exigi um auditoria djuntu ku stabelesimentu prisional pá ki infratoris ser responsabilizadus djá ki és kasu é di konhesimentu di direson geral di servisus penitensiaria y reinserson sosial ki ka stá fazi nada sobri asuntu.
Konfrontadu ku situason diretor interinu di kadia sivil di São Filipe José Montrond, flá má produson na horta ma intenson nunka ka foi di dá lukrus, más sim diminui kustu ku alimentason y midjora dieta alimentar di prezus . Ma horas ki tem excesu di produson mês tá apoia instituisons ki tá kolabora ku kadia sima hospital, kasa di bedjus y otus. Mês tá bendi pá públiku també pés podi kubri otus dispezas relasionadu ku funsionamentu di kadia y kumpra otus produtus pá midjora dieta alimentar. Kuantu a kantina é explika má si antis era pá tinha lukru má atual geston opta sima lei tá manda pá poi apenas alguns produtus ki recluzus más ta mesti num presu menor ki merkadu y na alcansi di sês bolsus. Konklui diretor interinu pá kenha ki tudu és kuza ka pasa di susuru sem fundamentu pá parti de alguns guardas prisional
“Cabofree /DYPK”
kea_Latn kea_Latn kea_Latn kea_Latn kea_Latn kea_Latn nob_Latn